වැල්ලවාය - තෙලුල්ල, නයිගල් ආර වැවේ, වැව් බැම්ම වසර ගණනාවක සිට අවදානම් තත්ත්වයක පවතින බව ප්‍රදේශවාසීන් පවසනවා.එම වැවේ වැව් බැම්ම ස්ථාන කීපයක අඩි ගනනක් යටට ඉරිතලා විනාශ වී ඇති අතර ස්ථාන කිහිපයකින්ම ජලය කාන්දු වෙමින් පවතින බවයි අප වාර්තාකරු පවසන්නේ.මෙම වැව 2010 වසරේදී රුපියල් ලක්ෂ ගනනක් වැයකර සංවර්ධනය කර තිබුනද එම සංවර්ධන ව්‍යාපෘතියෙන් වසරක් ගත වන්නටත් පෙර වැව් බැම්ම විනාශ වී ගිය බව ප්‍රදේශවාසීන් පවසනවා.පසුගිය වැසි සමයේ දී වැව් බැම්ම කැඩී යාමේ අවදානම දැඩි ලෙස පැවති අවස්ථාවේ වැලි කොට්ට දමා වැව් බැම්ම ආරක්ෂා කරගෙන තිබෙන්නේ කුඩාඔය කමාන්ඩෝ සෙබලුන් සහ ප්‍රදේශවාසීන් එක්වයි.නමුත් මෙවර මහ කන්නයේ වර්ෂාපතනය ආරම්භ වී වැව ජලයෙන් පිරී ගියහොත් වැව් බැම්ම නිසැක වශයෙන්ම කැඩී යෑමට ඉඩ ඇති බව ප්‍රදේශවාසීන් පෙන්වාදෙන අතර එලෙස බැම්ම කැඩී ගියහොත් කුඩාඔය, මානෙල්ගල, නයිගල් ආර සහ යෞවන කුමාර පුර යන ගම්මාන හතර මෙන්ම අක්කර ගනනක කුඹුරු සහ ගොඩ ඉඩම්ද යටවීමේ අවදානමක පවතින බවයි ප්‍රදේශ වාසීන් වැඩිදුරටත් පෙන්වා දෙන්නේ.අවස්ථා ගණනාවකදීම අදාළ බලධාරින් දැනුවත් කළද ඔවුන්ගෙන් කිසිදු යහපත් ප්‍රතිචාරයක් මේ වන තෙක් ලැබී නොමැති අතර විටින් විට තාවකාලික විසදුම් ලබා දුන් බවයි  ප්‍රදේශවාසීන් පවසන්න්.වැව් බැම්ම සකසා නයිගල් ආර වැව ආරක්ෂා කර දී තමන්ගේ ජීවත මෙන්ම වගාවන් ද ආරක්ෂා කර දෙන ලෙස ප්‍රදේශයේ ජනතාව වැඩි දුරටත් අදාළ බලධාරින්ගෙන් ඉල්ලා සිටිනවා.